
REFERAT DE APROBARE A  PROIECTULUI DE HOTĂRÂRE
Privind aprobarea încheierii Acordului de colaborare între Municipiul Timișoara și Fundația Flight- Fundația Zbor, organizatorul Flight Festival, în vederea organizarii Cultural to Business Hackathon (C2B Hackathon) în perioada 23-25 august 2021 în cadrul Flight Festival, acțiune implementată în Faza a II a a proiectului PGI06047 „ECoC- SME: Actions for inducing SME growth and innovation via the ECoC event and legacy/ Acțiuni de stimulare a creșterii și inovării IMM-urilor prin evenimentul CEaC și moștenirea acestuia”- implementarea și monitorizarea planului de acțiune


1. Descrierea situației actuale
Prin Hotărârea nr. 369/ 15.07.2019, Consiliul Local al Municipiului Timişoara a aprobat participarea Municipiului Timișoara în calitate de partener, în cadrul proiectului PGI06047 „ECoC- SME: Actions for inducing SME growth and innovation via the ECoC event and legacy/ Acțiuni de stimulare a creșterii și inovării IMM-urilor prin evenimentul CEaC și moștenirea acestuia”, finanțat în cadrul Programului INTERREG EUROPE şi a contribuţiei Municipiului Timişoara în acest proiect.
Proiectul ECoC-SME are o durată de implementare de 36 de luni şi este implementat începând cu data de 01.08.2019, în două faze, Faza I - 24 de luni (01.08.2019- 31.07.2021) şi Faza II - 12 luni (01.08.2021- 31.07.2022). Liderul proiectului este Universitatea Finlandei de Est, Institutul Karelian, Joensuu, Finlanda, iar parteneriatul este alcătuit din: Municipiul Leeuwarden, Olanda; Fundaţia Incubator, Leeuwarden, Olanda; MateraHub Industrii Culturale şi Creative, Matera, Italia; Municipiul Rijeka, Croaţia; Municipiul Timişoara, România; Universitatea Vytautas Magnus, Centrul pentru practici de afaceri, Kaunas, Lituania, reprezentând foste, actuale şi viitoare oraşe Capitală Europeană a Culturii (Leeuwarden, CEaC 2018- Olanda, Matera, CEaC 2019- Italia, Rijeka, CEaC 2020- Croaţia, Kaunas, CEaC 2022- Lituania și Timișoara, CEaC 2023). 
Obiectivul general al proiectului este de a aduce împreună regiuni/orașe europene și grupuri de stakeholderi pentru a participa la un proces interactiv de învăţare şi co-creaţie interegională pentru promovarea IMM-urilor locale, existente şi viitoare, în timpul și după mega evenimentul Capitală Europeană a Culturii.
2. Schimbări preconizate și rezultate așteptate
		În conformitate cu calendarul de desfășurare a activităților în Faza I (1 august 2019- 31 iulie 2021) în cadrul proiectului, printr-un proces interactiv de învăţare şi co-creaţie interregională şi participativă, partenerii au explorat şi au împărtăşit modalităţi şi bune practici pentru revigorarea sectorul IMM-urilor la nivel local şi regional şi pentru a-l alinia la contextul specific al mega evenimentului Capitală Europeană a Culturii (CEaC). Rezultatul activităților implementate de către Municipiul Timișoara în Faza I s-a concretizat într-un plan de acțiune pentru stimularea creşterii şi inovării IMM-urilor prin intermediul evenimentului Capitală Europeană a Culturii şi moştenirea acestuia.
 
În Faza II (1 august 2021- 31 iulie 2022) Municipiul Timișoara urmează să implementeze şi să monitorizeze planul de acţiune pentru stimularea creşterii şi inovării IMM-urilor prin intermediul evenimentului Capitală Europeană a Culturii şi moştenirea acestuia.

Planul de acțiune finalizat a fost validat de către experții programului Interreg Europe în data de 06.07.2021, iar cele 3 acțiuni - Cultural to Business Hackathon (C2B Hackathon), Creative Talks & Matchmaking Fair și Platforma Oxygen for Creatives au rolul de a stimula creșterea și inovarea IMM-urilor din Timișoara și Polul său de Creștere în contextul evenimentului Capitală Europeană a Culturii, atât în anii de pregătire, în anul deținerii titlului, cât și în anii moștenire.

Prima acțiune, Cultural to Business  Hackathon, va avea loc în perioada 23-25 august 2021 și propunem organizarea ei în colaborare cu Fundația Flight-Fundația Zbor în cadrul Flight Festival. Acest parteneriat are ca scop un mai bun impact la nivel local, pentru atragerea unui număr cât mai mare de participanți din sectoarele cultural și creativ, tech (smart) și de afaceri. Parteneriatul ar asigura o mai bună vizibilitate a Municipiului Timișoara facilitând promovarea hackthon-ului, care ar ajuta la îndeplinirea indicatorilor urmăriți prin planul de acțiune dezvoltat în cadrul proiect ECoC-SME. Organizatorul Flight Festival are experiență în organizarea acestui tip de eveniment iar evenimentul ar beneficia de parteneriate cu organizații relevante în zona inovării și a tehnologiei recunoscute la nivel național (BCR, Continental, Atos, Toluna), cu actori importanți ai ecosistemului de inovare din Timișoara cu rol în activarea comunității de afaceri, creative și culturale (Cowork Timișoara, Faber) și cu 2 dintre cele mai importante universități din Timișoara (Universitatea Politehnica Timișoara și Universitatea de Vest Timișoara) atrase.

Conform programului Interreg Europe implementarea și monitorizarea acțiunilor se face de către  entitatea care își asumă planul de acțiune, în cazul de față Municipiul Timișoara, cu sprijin de la bugetul local, urmând ca celelelate activitați din Faza a II a proiectului (participarea la un eveniment final, formularea și transmiterea de recomandări către programul Capitală Europeană a Culturii privind modalitatea de a-și spori impactul pozitiv asupra economiilor locale/regionale și diseminarea exemplelor de bune practici identificate în întreaga Uniune Europeană) să fie suportate din bugetul proiectului. 
	3.Concluzii
Având în vedere cele expuse mai sus, considerăm necesară și oportună aprobarea proiectului de hotărâre privind aprobarea încheierii Acordului de colaborare între Municipiul Timișoara și Fundația Flight- Fundația Zbor, în vederea organizarii Cultural to Business Hackathon (C2B Hackathon) în perioada 23-25 august 2021 la  Flight Festival, acțiune implementată în Faza a II a a proiectului PGI06047 „ECoC- SME: Actions for inducing SME growth and innovation via the ECoC event and legacy/ Acțiuni de stimulare a creșterii și inovării IMM-urilor prin evenimentul CEaC și moștenirea acestuia”- implementarea și monitorizarea planului de acțiune

